MUNICIPIUL CRAIOVA
CONSILIUL LOCAL AL MUNICIPIULUI CRAIOVA    

              HOTĂRÂREA NR. 342
privind mandatarea Primarului Municipiului Craiova, să voteze în Adunarea Generală a Asociaţiei de Dezvoltare Intercomunitară „TERMIS DOLJ”, înfiinţarea operatorului regional cu obiect de activitate serviciul de producţie, transport, distribuţie şi furnizare energie termică în sistem centralizat
Consiliul Local al Municipiului Craiova, întrunit în şedinţa de îndată din 26.10.2015.


Având în vedere raportul nr.157582/2015 întocmit de Direcţia Servicii Publice, prin care se propune mandatarea Primarului Municipiului Craiova, să voteze în Adunarea Generală a Asociaţiei de Dezvoltare Intercomunitară „TERMIS DOLJ” înfiinţarea operatorului regional cu obiect de activitate serviciul de producţie, transport, distribuţie şi furnizare energie termică în sistem centralizat; 
În conformitate cu prevederile Legii nr.51/2006 a serviciilor comunitare de utilităţi publice, modificată şi completată;

           Potrivit Hotărârii Consiliului Local al Municipiului Craiova nr.200/2014 referitoare la asocierea municipiului Craiova, prin Consiliul Local al Municipiului Craiova, cu comuna Işalniţa, prin Consiliul Local al Comunei Işalniţa şi comuna Vârvoru de Jos, prin Consiliul Local al Comunei Vârvoru de Jos, în vederea înfiinţării Asociaţiei de Dezvoltare Intercomunitară „TERMIS DOLJ”; 
În temeiul art.36, alin.2, lit. d coroborat cu alin.6, lit. a, pct.14, art.37, art.45, alin.1,  art.61 alin.2  şi art.115, alin.1, lit.b din Legea nr.215/2001, republicată, privind administraţia publică locală;

     HOTĂRĂŞTE:
Art.1. Se aprobă mandatarea Primarului Municipiului Craiova, dna. Lia-Olguţa Vasilescu, să voteze în Adunarea Generală a Asociaţiei de Dezvoltare Intercomunitară „TERMIS DOLJ”, înfiinţarea operatorului regional cu obiect de activitate serviciul de producţie, transport, distribuţie şi furnizare energie termică în sistem centralizat, având următoarea structură a părţilor sociale: Municipiul Craiova-18 părţi sociale, Comuna Vârvorul de Jos-1 parte socială şi Comuna Işalniţa-1 parte socială.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi Asociaţia de Dezvoltare Intercomunitară „TERMIS DOLJ” vor aduce la îndeplinire prevederile prezentei hotărâri.

